Uredba Komisije (ES) št. 1446/2002

z dne 8. avgusta 2002

o opustitvi in odprtju tarifnih kvot za uvoz nekaterih kmetijskih proizvodov s poreklom iz Bolgarije v Skupnost, in o spremembi Uredbe (ES) št. 1477/2000

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o trgovinskem režimu za nekatero blago, pridobljeno s predelavo kmetijskih proizvodov [1], nazadnje spremenjene z Uredbo (ES) št. 2580/2000 [2], zlasti člena 7(2) Uredbe,

ob upoštevanju Sklepa Sveta 1999/278/ES z dne 9. marca 1999 v zvezi s sklenitvijo Protokola o prilagoditvi trgovinskih vidikov Evropskega sporazuma med Evropskimi skupnostmi in njihovimi državami članicami na eni strani in Republiko Bolgarijo na drugi strani, da se upošteva pristop Republike Avstrije, Republike Finske in Kraljevine Švedske k Evropski uniji in rezultati Urugvajskega kroga pogajanj o kmetijstvu, vključno z izboljšanjem obstoječih preferencialnih dogovorov [3], in zlasti člena 2 Sklepa,

ob upoštevanju naslednjega:

(1) Protokol 3 k Evropskemu sporazumu o pridružitvi med Evropskimi skupnostmi in njenimi državami članicami na eni strani in Republiko Bolgarijo na drugi strani, odobren s Sklepom 94/908/ESPJ, ES, Euratom Sveta in Komisije [4], določa trgovinski režim za v njem navedene predelane kmetijske proizvode.

(2) Protokol 3 k Evropskemu sporazumu je bil s Sklepom št. 2/2002 Pridružitvenega sveta EU-Bolgarija z dne 1. julija 2002 o izboljšanju trgovinskega režima za predelane kmetijske proizvode iz Protokola 3 k Evropskemu sporazumu spremenjen glede obsega tarifnih kvot in sistema za izračun znižanih kmetijskih komponent ter dodatnih dajatev [5]. Spremembe začnejo veljati 1. septembra 2002.

(3) Zaradi tega je primerno, da se z Uredbo Sveta (ES) št. 2542/2001 [6] opusti uporaba tarifnih kvot za uvoz proizvodov s poreklom iz Bolgarije v Skupnost v letu 2002 in da se odprejo nove letne kvote iz Priloge I k Protokolu 3. Ker te nove kvote za leto 2002 ne morejo biti odprte pred 1. septembrom 2002, se za leto 2002 zmanjšajo sorazmerno glede na že pretečeni čas.

(4) Tarifne kvote, odprte za Bolgarijo, se vodijo v skladu z Uredbo Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [7], nazadnje spremenjene z Uredbo (ES) št. 444/2002 [8].

(5) Odpravijo se znižane kmetijske komponente in dodatne dajatve, ki se uporabljajo od 1. julija 2000 za uvoz proizvodov iz Uredbe (ES) št. 3448/93 v Skupnost, določene v okviru Evropskega sporazuma z Bolgarijo z Uredbo Komisije (ES) št. 1477/2000 [9], nazadnje spremenjene z Uredbo (ES) št. 748/2002 [10].

(6) V skladu s tem se spremeni Uredba (ES) št. 1477/2000.

(7) Ukrepi, predvideni s to Uredbo, so v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi I –

SPREJELA NASLEDNJO UREDBO:

Člen 1

Uporaba tarifnih kvot, odprtih s Prilogo V k Uredbi (ES) št. 2542/2001, se začasno opusti s 1. septembrom 2002.

Člen 2

Tarifne kvote Skupnosti za blago s poreklom iz Bolgarije, navedene v Prilogi k tej Uredbi, se odpirajo letno od 1. januarja do 31. decembra in so oproščene dajatev.

Za leto 2002 se znižajo sorazmerno glede na že pretečene cele mesece.

Člen 3

Tarifne kvote Skupnosti iz člena 2 vodi Komisija v skladu z določbami členov 308(a), 308(b) in 308(c) Uredbe (EGS) št. 2454/93.

Člen 4

Uredba (ES) št. 1477/2000 se spremeni:

1. črta se peti odstavek člena 2;

2. črtata se Prilogi XI in XII.

Člen 5

Ta Uredba začne veljati tretji dan po objavi v Uradnem listu Evropskih skupnosti.

Uporablja se od 1. septembra 2002.

Ta Uredba je v celoti zavezujoča in se neposredno uporablja v vseh državah članicah.

V Bruslju, 8. avgusta 2002

Za Komisijo

Erkki Liikanen

Član Komisije

[1] UL L 318, 20.12.1993, str. 18.

[2] UL L 298, 25.11.2000, str. 5.

[3] UL L 112, 29.4.1999, str. 1.

[4] UL L 358, 31.12.1994, str. 1.

[5] Še ni bilo objavljeno v Uradnem listu.

[6] UL L 341, 22.12.2001, str. 82.

[7] UL L 253, 11.10.1993, str. 1.

[8] UL L 68, 12.3.2002, str. 11.

[9] UL L 171, 11.7.2000, str. 44.

[10] UL L 115, 1.5.2002, str. 15.

--------------------------------------------------

PRILOGA

Kvote, ki se uporabljajo pri uvozu blaga s poreklom iz Bolgarije v Skupnost oproščene dajatev

Serijska številka | Tarifna oznaka KN | Opis | 1.9.2002 31.12.2002Kvota od do | Letna kvota 2003 | Letno povišanje od 2004 dalje |

(1000 kg/neto) | (1000 kg/neto) | (1000 kg/neto) |

(1) | (2) | (3) | (4) | (5) | (6) |

09.5481 | 0405 | Maslo in druge masti in olja, dobljeni iz mleka; mlečni namazi: | 196 | 637 | 49 |

| 040520 | – Mlečni namazi: | | | |

| 04052010 | – – Z vsebnostjo maščobe 39 mas.% ali več, vendar z manj kot 60 mas.% | | | |

| 04052030 | – – Z vsebnostjo maščobe 60 mas.% ali več, vendar ne več kot 75 mas.% | | | |

| ex2106 | Živila, ki niso navedena ali vključena drugje, razen tistih pod tarifnima oznakama KN 21061020 in 21069020 in razen aromatiziranih ali obarvanih sladkornih sirupov | | | |

| 330210 | Mešanice dišav in mešanice (vključno alkoholne raztopine) na osnovi ene ali več teh snovi, ki se uporabljajo v prehrambeni industriji ali proizvodnji pijač: | | | |

| 33021029 | – – – – – Drugo | | | |

09.5486 | 170250 | Kemično čista fruktoza | 1334 | 4000 | — |

09.5461 | ex1704 | Sladkorni proizvodi (vključno z belo čokolado) brez kakava, razen ekstrakta sladke koreninice (likviricije), ki vsebuje več kot 10 mas.% saharoze vendar ne vsebuje drugih dodatkov, ki se uvrščajo pod oznako KN 17049010 | 68 | 219 | 17 |

09.5463 | ex1806 | Čokolada in druga živila s kakavom, razen tistih pod tarifno oznako KN 18061015 | 202 | 654 | 50 |

09.5485 | ex1901 | Sladni ekstrakt; živila iz moke, zdroba, škroba ali sladnega ekstrakta, brez kakava ali z manj kot 40 mas.% kakava, preračunano na popolnoma odmaščeno osnovo, ki niso navedena ali zajeta na drugem mestu; živila iz izdelkov iz tar. št. 0401 do 0404 brez kakava ali z manj kot 5 mas.% kakava, preračunano na popolnoma odmaščeno osnovo, ki niso navedena ali zajeta na drugem mestu, brez blaga pod tarifno oznako KN 19019091 | 41 | 131 | 10 |

09.5469 | ex1902 | Testenine, kuhane ali nekuhane ali pa drugače pripravljene, razen napolnjenih testenin pod tarifnima coznakama KN 19022010 in 19022030; kuskus, pripravljen ali nepripravljen | 135 | 438 | 34 |

09.5471 | 1904 | Pripravljena živila, dobljena z nabrekanjem ali praženjem žit ali žitnih izdelkov (na primer koruzni kosmiči); žita (razen koruze) v zrnu ali obliki kosmičev ali druge oblike (razen moke in zdroba), predkuhana ali drugače pripravljena, ki niso navedena ali zajeta na drugem mestu | 101 | 327 | 25 |

09.5473 | 1905 | Kruh, peciva, sladice, keksi in drugi pekovski izdelki z dodatkom kakava ali brez njega; hostije, prazne kapsule za farmacevtske proizvode, oblati za pečatenje, rižev papir in podobni izdelki | 236 | 765 | 59 |

09.5474 | 21011298 | Pripravki na osnovi ekstraktov, esenc ali koncentratov kave ali na osnovi kave, razen tistih pod tarifno oznako KN 21011292 | 68 | 219 | 17 |

| 21012098 | Pripravki na osnovi ekstraktov, esenc ali koncentratov pravega čaja ali maté čaja, ali na osnovi pravega čaja ali maté čaja, razen tistih pod oznako KN 21012092 | | | |

09.5476 | 210130 | – Pražena cikorija in drugi praženi kavni nadomestki ter njihovi ekstrakti, esence in koncentrati: | 9 | 28 | 2 |

| | – – Pražena cikorija in drugi praženi kavni nadomestki: | | | |

| 21013019 | – – – Drugo | | | |

| | – – Ekstrakti, esence in koncentrati pražene cikorije in drugi praženi kavni nadomestki: | | | |

| 21013099 | – – – Drugo | | | |

| 2103 | Omake in pripravki zanje; kombinirane začimbe in kombinirane mešanice začimb; gorčična moka in zdrob in pripravljena gorčica: | | | |

09.5487 | 21032000 | Paradižnikov ketchup in druge paradižnikove omake | 734 | 2400 | 200 |

09.5488 | 21033090 | – – Pripravljena gorčica | 734 | 2400 | 200 |

09.5489 | 21039090 | – – Drugo | 734 | 2400 | 200 |

09.5479 | 210500 | Sladoled in druge ledene sladice s kakavom ali brez kakava | 34 | 108 | 8 |

09.5483 | 2202 | Vode, vključno mineralne vode in sodavice z dodanim sladkorjem ali drugimi sladili ali sredstvi za aromatiziranje in druge brezalkoholne pijače, razen sadnih in zelenjavnih sokov iz tarifne št. 2209: | 7 | 23 | 2 |

| 22029091 do22029099 | – – Drugo | | | |

--------------------------------------------------